Na temelju članaka 7. st.2. Zakona o financiranju političkih aktivnosti i izborne promidžbe (N.N. br.24/11,61,11,27/13 i 02/14) i čl. 32. Statuta općine Vrbje („Službeni vjesnik Brodsko posavske županije“ br. 15/09 i 05/13), Općinsko vijeće općine Vrbje na 04. sjednici održanoj 20.12.2017.g. donijelo je

**O D L U K U**

**o raspoređivanju sredstava za financiranje političkih stranaka zastupljenih u Općinskom vijeću općine Vrbje za 2018.god.**

**Članak 1.**

Ovom Odlukom raspoređuju se sredstva za financiranje političkih stranaka zastupljenih u Općinskom vijeću općine Vrbje za 2018.g. koja se osiguravaju u Proračunu općine Vrbje za 2018.g. U općinskom proračunu općine Vrbje osigurana su sredstva u ukupnom iznosu od 7.700,00 kuna.

**Članak 2.**

Za svakog člana Općinskog vijeća utvrđuje se jednak iznos sredstava tako da svakoj pojedinoj političkoj stranci pripadaju sredstva razmjerno broju njenih članova Općinskog vijeća u trenutku konstituiranja Općinskog vijeća.

**Članak 3.**

Za svakog člana Općinskog vijeća utvrđuje se iznos sredstava od 700,00 kuna .

**Članak 4.**

Političkim strankama zastupljenim u Općinskom vijeću raspoređuju se sredstva osigurana u Proračunu općine Vrbje za 2018.g. na način utvrđen u članku 2. i 3. ove odluke u iznosima kako slijedi:

* Hrvatska Demoratska Zajednica – HDZ………………………………………….………3.500,00 kn
* Hrvatska Seljačka Stranka – HSS……………………………………………….……………4.200,00 kn.

**Članak 5.**

Sredstva iz čl.4. ove Odluke doznačuju se na žiro račun političke stranke.

**Članak 6.**

Ova Odluka stupa na snagu danom donošenja, a objavit će se u „Službenom glasniku općine Vrbje“.

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA VRBJE**

**OPĆINSKO VIJEĆE**

**Klasa: 021-01/17-01/09**

**Urbroj:2178/19-03-17-1**

**Vrbje, 20.12.2017.**

**PREDSJEDNIK OPĆINSKOG VIJEĆA:**

**Mladen Konjević**